***Príloha č. 2***

## ZMLUVA O POSKYTOVANÍ SLUŽIEB

(Návrh)

1. **ZMLUVNÉ STRANY**

1.1. Objednávateľ **Stredná priemyselná škola stavebná a geodetická, Lermontovova 1, Košice** Sídlo: Lermontovova 1, 040 01 Košice

Štatutárny zástupca: **Ing. Michal Mitrik, PhD., riaditeľ školy**

IČO: 0016176

DIČ: 202762425

Tel.: 055/63 254 11 , 63 200 26

E-mail: [stavke@stavke.sk](mailto:stavke@stavke.sk)

(ďalej len ako „**Objednávateľ**“ )

1.2. Poskytovateľ

sídlo :

IČO :

DIČ :

IČ DPH :

bankové spojenie :

číslo účtu / kód banky :

zapísaný v :

Tel. , e-mail :

Osoba oprávnená vo

Veciach zmluvných :

(ďalej len ako „**Poskytovateľ**“)

* 1. Objednávateľ a Poskytovateľ uzatvárajú medzi sebou v zmysle § 269 ods. 2 zákona č. 513/1991 Z.z. Obchodný zákonník v platnom znení túto Zmluvu o poskytovaní služieb (ďalej len ako “**Zmluva**“).

**2. Predmet zmluvy**

2.1 Táto zmluva sa uzatvára ako výsledok verejného obstarávania na predmet zákazky: „**Stavebný dozor“** k projektu s názvom „*Rekonštrukcia budovy školy SPŠ - Stavebnej a geodetickej na ul. Lermontovova 1, Košice – I.ETAPA Prístavba*“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“ .

2.1 Úlohou stavebného dozoru je dohliadať na priebeh stavebnej činnosti, súlad realizácie stavby s projektovou dokumentáciu aby boli dodržané všetky zákonom stanovené podmienky. Stavebný dozor bude realizovať všetky aktivity a činnosti súvisiace s výkonom stavebného dozoru podľa ustanovení § 46 b stavebného zákona k stavebným prácam na objektoch, hlavne:

* oboznámenie sa s podkladmi, na základe ktorých sa realizuje stavba, najmä s projektom, s obsahom zmluvy o dielo uzavretej medzi objednávateľom a zhotoviteľom a obsahom stavebných povolení
* odovzdanie staveniska zhotoviteľovi stavby a zabezpečenie zápisu o odovzdaní staveniska
* kontrola postupu prác a dodržiavanie podmienok v nadväznosti na projektovú dokumentáciu a platné technické normy a predpisy o vykonávaných prácach
* dodržanie podmienok stavebných povolení a opatrení štátneho stavebného dohľadu po dobu realizácie stavby,
* odsúhlasenie prípadných dodatkov a zmien projektu, ktoré nezvyšujú náklady stavby nepredlžujú dobu realizácie stavby a nezhoršujú parametre stavby . Ostatné dodatky a zmeny predkladať s vlastným vyjadrením verejnému obstarávateľovi ako investorovi.
* bezodkladné informovanie zástupcu verejného obstarávateľa ako investora o všetkých závažných okolnostiach,
* kontrola vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy o dielo, ich predkladanie na úhradu investorovi, bezodkladné informovanie investora o všetkých predpokladaných zmenách
* kontrola tých časti diela, ktoré budú v ďalšom postupe zakryté alebo sa stanú neprístupnými, a zapísanie kontroly do stavebného denníka,
* spolupráca s projektantom/ pracovníkmi projektanta vykonávajúcimi autorský dozor projektu pri zabezpečovaní súladu realizovaných dodávok a prác s projektom,
* spolupráca s projektantom projektu a so zhotoviteľom pri vykonaní alebo navrhovaní opatrení na odstránenie prípadných chýb projektu,
* sledovanie, či zhotoviteľ vykonáva predpísané a dohodnuté skúšky materiálov, konštrukcií a prác a kontrolu ich výsledkov,
* vyžadovanie dokladov, ktoré preukazujú kvalitu vykonaných prác a dodávok (certifikáty, atesty, protokoly a pod),
* sledovanie vedenia stavebných denníkov v súlade s podmienkami zmluvy o dielo,
* uplatňovanie námetov, smerujúcich k zhospodárneniu dokončenej stavby,
* spolupráca s pracovníkmi zhotoviteľa pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
* kontrola postupu prác podľa časového plánu stavby a zmluvy o dielo a upozornenie zhotoviteľa na nedodržanie termínov, vrátane prípravy podkladov pre uplatňovanie majetkových sankcií,
* zabezpečenie písomného záznamu zo všetkých závažných rokovaní a kontrolných dní,
* kontrola riadneho uskladnenia materiálov, strojov, zariadení a konštrukcií na stavenisku,
* príprava podkladov pre odovzdanie a prevzatie stavby alebo jej častí a účasť na konaní o odovzdávaní a prevzatí,
* kontrola dokladov, ktoré doloží zhotoviteľ k odovzdaniu a prevzatiu dokončenej stavby,
* kontrola odstraňovania vád a nedorobkov zistených pri preberaní stavby v dohodnutých termínoch,
* zabezpečenie právoplatného kolaudačného rozhodnutia
* účasť na skúšobnej prevádzke
* kontrola dokumentácie skutočného vyhotovenia stavby a kontrola komplexnosti plánov užívania stavby
* kontrola vypratania staveniska zhotoviteľom

**3. ÚVODNÉ VYHLÁSENIA**

* 1. Predmetom tejto Zmluvy je záväzok Poskytovateľa poskytnúť Objednávateľovi Služby špecifikované v bode 2. Predmet zmluvy tejto zmluvy a záväzok Objednávateľa poskytnúť Poskytovateľovi súčinnosť nevyhnutnú k riadnemu a včasnému plneniu Zmluvy a zaplatiť Poskytovateľovi dohodnutú odmenu (cenu) za poskytnuté Služby.
  2. Poskytovateľ vyhlasuje, že je riadne oprávnený k výkonu podnikateľskej a obchodnej činnosti v zmysle príslušných všeobecne záväzných predpisov Slovenskej republiky.
  3. Zmluvné strany sa týmto zaväzujú, že počas doby trvania Zmluvy nebudú klásť žiadne prekážky, ktoré by mohli akýmkoľvek spôsobom ohroziť riadne a včasné splnenie všetkých záväzkov Zmluvných strán stanovených v príslušných ustanoveniach Zmluvy.
  4. Poskytovateľ sa zaväzuje vykonať predmet podľa tejto Zmluvy vo vlastnom mene, na vlastnú zodpovednosť a nebezpečenstvo, v súlade s platnými právnymi predpismi o bezpečnosti práce a ochrane zdravia, v súlade s platnými právnymi.

**4. ODPLATA A MIESTO A ČAS PLNENIA**

* 1. Odplata za poskytovanie Služieb je stanovená na základe výsledku verejného obstarávania a v súlade s platným právnym poriadkom Slovenskej republiky ku dňu uzavretia Zmluvy a zák. č. 18/1996 Z.z. Zákon o cenách v platnom znení neskorších predpisov.
  2. Odplata celkom za celý predmet

|  |  |
| --- | --- |
| **Cena bez DPH:** | **,- EUR** |
| **DPH (20 %):** | **,- EUR** |
| **Cena s DPH:** | **,- EUR** |

**Poznámka:** v prípade ak sa úspešným uchádzačom stane neplatca DPH, uvedie v zmluve nasledovný text*: „Poskytovateľ sa zaväzuje, že ak sa stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.“*

* 1. Odplata za plnenie môže byť fakturovaná priebežne podľa skutočného rozsahu poskytnutých služieb.
  2. Poskytovateľ je oprávnený vystaviť faktúru podľa tejto Zmluvy na základe protokolu o vykonaných činnostiach za príslušné obdobie. Protokol bude podpísaný oboma zmluvnými stranami.
  3. Splatnosť faktúr je zmluvnými stranami dohodnutá **na 30 dní odo dňa jej doručenia** zmluvnou stranou, pokiaľ sa zmluvné strany nedohnú inak.
  4. K odplate bude účtovaná príslušná sadzba dane z pridanej hodnoty (ďalej ako „**DPH**“) platná a účinná v čase uskutočnenia zdaniteľného plnenia.
  5. Predložená faktúra ako daňový doklad, musí byť vyhotovená v súlade s ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. Poskytovateľ má povinnosť uvádzať na faktúrach:

a) obchodné meno a sídlo, IČO, DIČ a IČ DPH Poskytovateľa,

b) meno, sídlo, IČO, DIČ a IČ DPH Objednávateľa,

c) číslo Zmluvy,

d) číslo faktúry,

e) dátum uskutočneného fakturovaného plnenia,

f) dátum vyhotovenia faktúry,

g) deň splatnosti faktúry,

h) označenie finančného ústavu a číslo účtu, na ktorý sa má platiť,

i) označenie Služby,

k) výšku ceny bez DPH, sadzbu DPH, celkovú fakturovanú sumu vrátane DPH,

l) podpis oprávnenej osoby (prípadne s pečiatkou v zmysle oprávnenia konať v mene zmluvnej strany),

aby boli jednoznačne priradené výdavky k projektu a zamedzilo sa dvojitému financovaniu. V prípade, že faktúra bude obsahovať formálne alebo obsahové nedostatky, bude Poskytovateľovi vrátená a nová lehota začne plynúť odo dňa doručenia opravenej faktúry Objednávateľovi.

* 1. Odplata je nemenná počas celej doby platnosti a účinnosti Zmluvy.
  2. Peňažný záväzok Objednávateľa vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Poskytovateľa.
  3. Poskytovateľ výslovne prehlasuje, že sú mu známe všetky podmienky týkajúce sa poskytovania Služby. Dodatočné požiadavky Poskytovateľa na poskytovanie Služby, nebudú uznané.
  4. Poskytovateľ **sa zaväzuje poskytovať služby počas doby realizácie stavby až do protokolárneho odovzdania stavby**. Predpokladaná lehota realizácie stavby je 13 mesiacov odo dňa odovzdania stavby na uvedený predmet zákazky.

1. **ZMLUVNÉ POKUTY, ODSTÚPENIE OD ZMLUVY A OSOBITNÉ USTANOVENIA**
   1. Poskytovateľ je povinný zaplatiť zmluvnú pokutu za každé porušenie povinnosti uvedenej v bode 2. tejto zmluvy vo výške 100,00 EUR bez DPH.
   2. Objednávateľ je povinný zaplatiť úrok z omeškania za omeškanie s úhradou faktúry vo výške 0,05% z fakturovanej ceny, resp. jej časti, so zaplatením ktorej je v omeškaní, za každý deň omeškania.
   3. Zmluvnými sankciami nie je dotknutý nárok zmluvnej strany na náhradu škody, ktorá jej porušením povinnosti vznikne, a to ani vo výške prevyšujúcej zmluvnú pokutu.
   4. Poskytovateľ zodpovedá za to, že Služba je poskytnutá a zabezpečená podľa podmienok dohodnutých v tejto Zmluve.

6. ZÁNIK ZMLUVY

6.1. Objednávateľ je oprávnený odstúpiť od tejto Zmluvy v prípade podstatného porušenia tejto Zmluvy zo strany Poskytovateľa.

6.2. Zmluvné strany považujú za podstatné porušenie tejto Zmluvy tieto prípady, ak Poskytovateľ :

a) bude preukázateľne poskytovať služby v rozpore s podmienkami dohodnutými v tejto Zmluve. b) v rozpore s ustanovením tejto Zmluvy prestal poskytovať služby alebo inak prejavuje svoj úmysel nepokračovať v plnení tejto Zmluvy,

6.3. Odstúpenie od Zmluvy musí byť urobené písomne a doručené druhej zmluvnej strane, jeho účinky nastávajú dňom doručenia druhej zmluvnej strane.

6.4 Objednávateľ má právo odstúpiť od zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Objednávateľom ako prijímateľom nenávratného finančného príspevku za účelom financovania plnení podľa zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

**7. ZÁVEREČNÉ USTANOVENIA**

7.1. Zmeny tejto zmluvy možno uskutočňovať len písomnými dodatkami podpísanými oboma zmluvnými stranami. Dodatky budú tvoriť neoddeliteľnú súčasť zmluvy. Tieto dodatky je možné uzatvoriť len v súlade s ustanovením § 18 zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov.

7.2. Ak by niektoré ustanovenia Zmluvy mali byť neplatnými už v čase jej uzavretia, alebo ak sa stanú neplatnými neskôr po uzavretí Zmluvy, nie je tým dotknutá platnosť ostatných ustanovení Zmluvy. Namiesto neplatných ustanovení Zmluvy sa použijú ustanovenia Obchodného zákonníka a ostatných platných právnych predpisov Slovenskej republiky, ktoré sú svojim obsahom a účelom najbližšie obsahu a účelu Zmluvy. Zmluvný vzťah upravený touto zmluvou sa riadi právnym poriadkom platným na území SR. Prípadné spory zmluvných strán vyplývajúce alebo súvisiace s touto zmluvou je príslušný rozhodovať všeobecný súd SR.

7.3 Zmluva sa vyhotovuje v 4 (slovom: štyroch) rovnopisoch, z ktorých objednávateľ obdrží po podpise Zmluvy 3 (slovom : tri) rovnopisy a poskytovateľ 1 (slovom: jeden) rovnopis.

7.4. Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení.

7.5 Zmluva nadobúda platnosť dňom neskoršieho podpisu jednej zo Zmluvných strán a  v súlade s § 47a Občianskeho zákonníka nadobúda účinnosť kalendárnym dňom nasledujúcim po dni zverejnenia objednávateľom na jeho web sídle. Ustanovenie o nadobudnutí platnosti a účinnosti podľa tohto odseku sa rovnako vzťahujú aj na uzavretie každého dodatku k zmluve.

7.5 Zmluvné strany si Zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu zmluvných strán zbavenú akýchkoľvek omylov, na dôkaz čoho pripájajú svoje podpisy.

7.6 Neoddeliteľnou súčasťou tejto zmluvy je Príloha č. 1 - Cenová ponuka poskytovateľa

Prílohy:

Príloha č.1- Cenová ponuka poskytovateľa.

## V Košiciach dňa ................. V ................ dňa .......................................

Za objednávateľa: Za poskytovateľa:

................................................... .........................................................

**Ing. Michal Mitrik, PhD., riaditeľ školy**